
Alegerea, testarea 
si evaluarea puilor 


Alegerea la intamplare a unui pui dintr-un cuib poate avea urmari neplacute dupa ce 
acesta ajunge adult, fapt constatat de multi posesori de caini care, neavand informatiile 
necesare evaluarii, si-au ales puiul care le-a iesit primul in intampinare conform 
principiului „dragoste la prima vedere”. 

Alte „criterii” de selectie des auzite, sunt: „era cel mai sperios, saracutu 
mic” sau „cel mai rau dintre toti”, si exemplele pot continua. 

Aceasta este insa o abordare sentimentala a lucrurilor. O analiza atenta a puiului inainte 
de achizitie presupune testarea trasaturilor de caracter cum ar fi: gradul de dominare pe 
care-l va avea puiul, hipersensibilitatea la atingere, orientarea catre o sursa de sunet, 
teama de sunet. Veti avea astfel informatii despre adaptabilitatea puiului la un program 
de dresaj si despre usurinta cu care el se va adapta si integra in viata si ritmul familiei 
dumneavoastra. 

Folosirea programelor de evaluare a aptitudinilor la pui nu sunt o noutate, aceste 
programe exista inca din 1920-1930, cand pentru prima data au fost elaborate si folosite 
in mod sistematic in Elvetia, in proiectul Fortunate Fields, o organizatie filantropica ce 
urmarea evaluarea Ciobanescului German in vederea pregatirii pentru conducerea orbilor. 
Unul dintre cele mai apreciate programe de evaluare este cel alcatuit de Joachim si 
Wendy Volhard. In acest program sunt combinate elemente din fiecare test aparut 
anterior: Fortunate Fields, Phaffenberger si Campbell. 

Este de preferat ca testarea aptitudinilor puiului sa se faca in jurul varstei de sapte 
saptamani. Daca puiul este testat inainte de sase saptamani, cand functiile cerebrale sunt 
inca nematurizate, rezultatul obtinut nu va fi relevant. Daca testarea are loc intre 8 si 10 
saptamani, puiul va fi in prima perioada de imprimare a fricii si stabilirea temperamentului 
si a aptitudinilor nu va fi concludenta. 

Testul in sine dureaza aproximativ 10-15 minute si se face, de preferat, inainte de masa, 
atunci cand puii sunt activi. Fiecare pui este testat individual, intr-un teritoriu sau camera 
necunoscute acestuia, de catre o persoana straina. 

Fazele testului trebuie parcurse fara pauze mari intre ele. Primul test evalueaza 
temperamentul si se bazeaza in intregime pe testarea puilor elaborata de Campbell. 
Acesta ne dezvaluie atractia puiului fata de grupa umana, gradul de compatibilitate 
sociala si usurinta cu care puiul accepta ierarhia stabilita de stapan. 

Atractia sociala 

Stabileste gradul de atractie sociala, increderea sau dependenta. 

Test: 

Puneti puiul in zona de testare. 


ad 


, „era cel mai 


Bes. 
De la 1-3 metri chemati puiul pocnind din palme usor, in acelasi timp lasandu-va pe 
genunchi. Chemati puiul dintr-un opus intrarii in zona sau camera. 
Punctaj Comportament: 
e Vine imediat, sare si musca de maini, coada sus - 1 
Vine imediat, da cu labele si linge palmele, coada sus - 2 
Vine imediat, coada sus - 3 
Vine imediat, coada jos - 4 
Ezita la venire, coada jos - 5 


e Nuvine-6 
Insotirea 
Stabileste gradul de atractie in insotire. Lipsa oricarei atractii in insotire indica 
independenta. 
Test 
Ridicati-va si indepartati-va de pui cu mers normal. Fiti sigur ca puiul va vede cand va 
indepartati. 
Punctaj comportament : 
e Va urmeaza imediat, intra printre picioare,musca, tine coada sus - 1 
Va urmeaza imediat, intra printre picioare,coada sus - 2 
Va urmeaza imediat, coada sus - 3 
Va urmeaza imediat, coada jos - 4 
Ezita sa va urmeze, coada jos - 5 


e Nu va urmeaza sau se indeparteaza - 6 


Imobilizarea 
Stabileste gradul de dominare sau tendinta de umilinta. 
> Stabileste modul in care puiul va accepta stresul cand va fi dominat fizic sau social. 
Test 
Lasati puiul sa se ridice, apoi mangaiati-l cu blandete, apasand usor cu palma pornind de 
pe cap, pana spre coada. Continuati pana vedeti o reactie in comportamentul puiului. 
Punctaj comportament: 
e Sare la mana, loveste cu labele, musca, maraie - 1 
Sare la mana, loveste cu labele - 2 
Se cuibareste langa dumneavoastra si incearca sa va linga pe fata - 3 
Se lasa pe burta, lingandu-va mana - 4 
Se intoarce pe spate aratandu-si burtica, va linge mana - 5 


e Pleaca sista departe de dumneavoastra - 6 


Dominarea Prin Ridicare de la Sol 
Stabileste gradul de acceptare a dominarii atunci cand puiul nu are control asupra 
situatiei. 


Test 
Ridicati puiul de burtica si piept cu ambele maini si tineti-l suspendat timp de 30 de 
secunde. 


Punctaj comportament: 
e Se zbate violent, musca si maraie - 1 
Se zbate violent - 2 
Nu se zbate, este relaxat - 3 
Se zbate, se linisteste, va linge mainile - 4 
Nu se zbate, va linge mainile - 5 


e Nu se zbate, ramane inghetat de frica - 6 
Aportul 
Stabileste dorinta de a lucra cu dumneavoastra si gradul de adaptabilitate la un program 
de dresaj. 
Test 
Apropiati-va de pui si atrageti-i atentia cu o minge de tenis. Cand arata interes, aruncati 
mingea la 1-2 metri in fata puiului. 


- 


Punctaj comportament: 

e Urmareste mingea, o ia in gura si fuge - 1 
Urmareste mingea, ramane in picioare deasupra ei, dar nu se intoarce - 2 
Urmareste mingea, o prinde si se intoarce cu ea la dumneavoastra - 3 
Urmareste mingea si se intoarce fara minge la dumneavoastra - 4 
Incepe sa urmareasca mingea apoi isi pierde interesul - 5 


e Nu urmareste mingea - 6 
Sensibilitatea la atingere 
Stabileste gradul de rezistenta la atingere. 
Test 
Prindeti o labuta din fata a cainelui intre degete si aplicati o presiune crescanda in timp ce 
numarati pana la 10, nu foarte repede. 


Punctaj comportament: 
e 8-10 pana ce puiul are o reactie - 1 
e 6-7 pana ce puiul are o reactie - 2 
e 5-6 pana ce puiul are o reactie - 3 
e 2-4 pana ce puiul are o reactie - 4 


e 1-2 pana ce puiul are o reactie - 5 


Sensibilitatea la sunet 

Stabileste gradul de sensibilitate la sunet, totodata poate fi si un test rudimentar pentru 
depistarea surzeniei. 

Test 

Puneti puiul in mijlocul camerei sau al spatiului unde se face testarea si lasati sa cada pe 
sol un taler mic, un capac de oala sau un obiect din tabla (in cazul nostru, o cutie de ness 
cu o legatura de chei). 


Punctaj comportament: 

e Asculta, localizeaza zgomotul si merge spre sursa latrand - 1 
Asculta, localizeaza sunetul si latra - 2 
Asculta, localizeaza sunetul, arata interes si merge catre sursa - 3 
Asculta si localizeaza sunetul - 4 
Se lasa la pamant cu teama, se da inapoi,se ascunde - 5 


e ignora sunetul, nu arata curiozitate - 6 


Reactia la obiecte noi 

Stabileste gradul de inteligenta adaptabila la aparitia unor obiecte necunoscute. 

Test 

Puneti puiul in mijlocul camerei sau al spatiului unde se face testarea. 

Legati un prosop mic sau o bucata de carpa cu o sfoara si aruncati-o pe sol, la 1-2 metri 


de pui, apoi trageti de sfoara indepartand carpa de pui cu miscari bruste, asa cum v-ati 
juca cu o pisica. 


Punctaj comportament: 
e Se uita la carpa, ataca si musca - 1 
e Se uita la carpa, coada sus si latra - 2 
e Se uita la carpa curios si se apropie sa investigheze - 3 
e Se uita la carpa, latra, coada intre picioare - 4 


e Fuge, se ascunde - 5 
Interpretarea punctajului. Concluzii 


Punctaj majoritar 1 

Puiul ce intra in aceasta categorie este extrem de dominant, poate fi cu usurinta provocat 
sa muste. Prin natura sa dominanta va avea tendinta sa se opuna stapanului si daca nu 
este condus de o mana forte va prelua de indata conducerea grupei. Achizitia se 
recomanda numai daca aveti experienta cu astfel de caini. Acest gen de pui va avea insa 
rezultate bune in paza si protectie. 

Punctaj majoritar 2 

Puiul este dominant si increzator in sine. Poate fi provocat sa muste, insa accepta cu 
usurinta sa fie condus de stapan daca acesta este ferm si consecvent in ceea ce ii cere. 
Acest pui nu se recomanda persoanelor care nu au mai avut caini sau sunt, in general, 
indecise. Pe mana unui pasionat puiul poate deveni un caine bun de lucru in dresaj si un 
prieten de nadejde pentru familia care l-a adoptat. 

Punctaj majoritar 3 

Acest pui este relaxat, prietenos, si se va adapta cu usurinta la mai orice situatie datorita 
temperamentului sau flexibil. Are o mare nevoie de exercitiu fizic si pe acest considerent 
nu se recomanda familiilor cu copii mici sau persoanelor in varsta. 

Punctaj majoritar 4 

Puiul cu acest punctaj este usor de controlat, se adapteaza usor si are o natura umila care 
il va face sa caute conducerea si decizia stapanului in permanenta. Acest pui, plin de 
blandete si dragalasenie, va fi usor de dresat si un bun companion pentru copii. 

Punctaj majoritar 5 

Acest pui este extrem de umil si nu are incredere in sine. Dezvolta o dependenta 
pronuntata fata de stapan si are nevoie de multa incurajare pentru a se mentine pe linia 
de plutire. Sunt sanse mari sa devina un caine fricos. 

Punctaj majoritar 6 

Puiul din aceasta categorie este in mod constant independent si nu arata interes pentru 
familie si stapan. Se va maturiza intr-un caine ce nu are afectiune fata de familie si nu 
simte nevoia prezentei umane. In general ogarii, Basenjii si unele rase nordice au o 
predispozitie catre acest gen de independenta. 

Concluzie. 

Aceste doua teste stabilesc aptitudinile de lucru ale cainilor si dau o imagine generala 
asupra inteligentei, echilibrului si dorintei de lucru cu stapanul. Pentru majoritatea 
oamenilor, puii cu punctaj predominant 3 si 4 se dovedesc a avea calitatile unui bun 
companion. Cei cu punctaj majoritar 1 sau 2 au calitati deosebite pentru a deveni caini de 


serviciu, paza si protectie. 


Pregătirea puilor d | 


Notiuni de 
predresaj 


Odata, a luat legatura cu mine o persoana care se interesa de existenta unui program de 
dresaj pentru puiul de Dobermann, in varsta de 3 luni, achizitionat de curand. Dorea sa 
stie daca este adevarat ca va trebui sa astepte pana cand puiul va ajunge la 10-12 luni 
pentru a incepe educatia lui. Ingrozita de perspectiva de a avea inca 7-8 luni casa distrusa 
de un catel plin de energie si complet needucat, stapana puiului a rasuflat usurata cand i- 
am spus ca exista un program de predresaj pentru puii de 2-5 luni. 

Puiul intra intr-un proces continuu de invatare si formare de noi reflexe inca din primele 
zile de convietuire in noua casa. Atunci, daca tot invata, de ce nu am folosi acest proces in 
avantajul nostru si al echipei stapan-caine ! 


Reguli de baza 

Inainte de prezentarea notiunilor de predresaj, iata cele zece reguli ce stau la baza 
oricarui program de dresaj, asa cum le subliniaza Bruce Fogle in cartea sa „The Dog's 
Mind”: 

1. Orice caine sanatos poate invata la orice varsta, pana ce batranetea ii deterioreaza 
capacitatile. 

2. Cel mai bine, dresajul se face cu rabdare si recompense adecvate. Recompensa se 
atribuie in momentul efectuarii exercitiului sau la o secunda dupa aceea. 

3. Recompensa intermitenta a unei actiuni intareste reflexul si il face mai greu de 
stins. 

4. Valoarea recompensei trebuie sa fie proportionala cu precizia si intensitatea 
raspunsului din partea cainelui. 

5. Procesul invatarii trebuie sa fie placut. Sedinta de lucru nu va depasi 10 minute. Se 
pot lucra 2-3 sedinte pe zi. Un caine obosit nu invata cu usurinta. Activitatea lui 
mentala este mult mai obositoare decat cea fizica. 

6. Primele exercitii se efectueaza intr-o zona lipsita de stimuli puternici. De indata ce 
raspunsul este bun, se poate lucra intr-o zona cu stimuli, unde se repeta exercitiile 
deja lucrate. Daca, cainele il lucreaza corect, un bun prilej pentru a-l lauda. 

7. Cainele trebuie sa invete comenzile AICI, SEZI-ASTEAPTA, CULCAT-ASTEAPTA, in 
aceasta ordine. In cazul in care un caine nu invata sau nu trece peste unul din 
exercitiile mentionate, nu trebuie pedepsit, ci trebuie revenit la nivelul anterior si 
reluat procesul invatarii. Intotdeauna sedinta trebuie finalizata cu un exercitiu pe 
care cainele il lucreaza corect, un bun prilej pentru a-l lauda. 

8. Pentru obtinerea atentei, folositi numele cainelui. Comenzile, in general, trebuie sa 
fie scurte. 

9. Cand cainele raspunde la comenzile unui membru al familiei, el trebuie sa treaca 
printr-un program ce contine aceleasi exercitii (deja cunoscute) si cu ceilalti 
membri; in acest fel invata ca, in ierarhia familiei, el nu are o pozitie autoritara. 


10. Pedepsele nu dau intotdeauna rezultate. Ele trebuie sa fie folosite cu multa atentie 
si discernamant. Tonul vocii si o privire insistenta asupra cainelui pot da rezultate 
de exceptie. 

Eu as adauga listei oferite de Bruce Fogle inca doua reguli: 
1. Consecventa. Intotdeauna, folositi aceeasi comanda pentru un exercitiu. 


Intotdeauna, cereti cainelui sa lucreze aceeasi comanda la fel de precis si in 
aceeasi maniera. Consecventa este „secretul” care va ajuta sa obtineti rezultate si 
in predresajul puilor. Pornind de la pastrarea programului de alimentare si 
respectarea orelor de masa, pana la mentinerea aceluiasi ritm pe fiecare sedinta 
de lucru, consecventa isi spune cuvantul. Aratati consecventa in comenzi, in 
corectie, dar si in lauda, si rezultatele nu vor intarzia sa apara. 


2. Nu cereti puiului ceva ce nu poate sa faca. 


Puiul trebuie mai intai sa invete sa se joace si abia dupa aceea poate fi invatat sa execute 
comenzi. 

In majoritatea cazurilor, lauda si mangaierea sunt cele mai bune recompense. Puiul poate 
fi corectat daca in prezenta dumneavoastra face vreo nazbatie. In majoritatea cazurilor, 
acest lucru se face cu usurinta printr-o admonestare verbala, facuta pe un ton mai serios. 
Nu uitati! Sunteti la inceput si asa cum va formati puiul, asa o sa-l aveti si cand el va 
deveni un caine matur. 

Predresajul si dresajul nu inseamna numai obligatia puiului sau a cainelui adult de a 
raspunde la un numar de comenzi, ci reprezinta mai degraba un efort de echipa, avand in 
vedere faptul ca stapanul poate si trebuie sa contribuie foarte mult la reusita exercitiilor. 
Ar fi inuman si nerealist sa asteptam ca prietenul nostru patruped sa depuna tot efortul 
iar noi sa gustam doar roadele. Imaginea de exceptie pe care un caine dresat o da langa 
stapanul sau rezulta din imbinarea eforturilor amandurora. De aceea recomand atentie si 
rabdare in corelarea miscarilor dumneavoastra cu cele ale cainelui. 

Repet! Nu acceptati la pui un gen de comportament care v-ar deranja la un caine adult, 
de exemplu saritul pe dumneavoastra si pe musafiri, urcatul in brate, mancatul de pe 
masa, dormitul in pat etc. 

Aveti ocazia sa-i formati puiului un comportament civilizat. Nu o ratati! 


Lesa si zgarda 

In general, puiul este achizitionat la varsta de 6-10 saptamani. Inca din primele zile este 
bine sa-i puneti o zgarda din piele sau din material textil. De acum incolo lasati tot timpul 
zgarda la gatul puiului. Asocierea cu lesa trebuie sa fie placuta. Vorbiti cu puiul asa cum 
ati vorbi cu un copil. Bineinteles ca el nu va intelege ce-i spuneti, dar atentia pe care i-o 
acordati ii va face placere si va ajuta la formarea unei legaturi stranse intre 
dumneavoastra si pui. 

Atasati lesa la zgarda numai atunci cand il scoateti la plimbare si cand lucrati exercitii de 
predresaj. Nu il legati cu lesa si nu il lasati sa o tarasca dupa el. 

In timpul deplasarii, aveti grija sa mentineti lesa slaba, astfel incat sa formeze o bucla 
langa zgarda. In cazul in care puiul trage in lesa stabilind directia de mers, faceti cativa 
pasi, apoi schimbati directia si incurajati-l sa va urmeze. Laudati puiul cand va urmeaza si 
nu dupa mult timp veti avea un pui ce-si urmeaza stapanul si nu unul care-l conduce. In 
felul acesta va stabiliti si autoritatea si pozitia de conducator. 


Comanda AICI 


Primul exercitiu, extrem de important, este chemarea. In formarea acestui reflex stapanul 
se foloseste de pornirea naturala a puiului de a se alatura grupei. Pasind inapoi, chemati 
puiul pe nume si laudati-l entuziast atunci cand vine. 

Subliniez: Comandati AICI si pronuntati numele cainelui in timp ce pasiti inapoi. 
Recompensa pentru venirea la stapan poate fi mancare, minge sau mangaiere. 

Important! Niciodata nu pedepsiti puiul cand intarzie sa vina la chemare si niciodata nu-l 
chemati ca sa-l pedepsiti. Venirea la stapan nu trebuie sa aiba niciodata urmari neplacute. 


Mai vad, prin parcuri, cate un stapan care, exasperat de faptul ca puiul nu vine imediat 
sau a pornit intr-o joaca nebuna impreuna cu alti caini, il striga, il cheama, iar cand intr-un 
tarziu puiul se intoarce, stapanul gaseste de cuviinta sa-l pedepseasca exact atunci cand 
ar trebui sa-l laude. 

Data viitoare, cu certitudine puiul nu o sa revina cu usurinta. Si este de inteles. De ce ar 
veni cu placere cand chemarea pentru el inseamna „gata cu joaca, plecam acasa” sau, 
mai rau, o urecheala zdravana. 


Ideal este sa chemati puiul destul de des la dumneavoastra, si de fiecare data cand vine, 
sa-l mangaiati si sa-l trimiteti inapoi la joaca. Repetati exercitiul ori de cate ori mergeti in 
parc, chemandu-l des, fara sa-l opriti sau sa-l luati acasa, si veti avea un pui care va 
reactiona cu bucurie la auzul comenzii AICI pentru ca asocierea formata va fi una placuta. 
Exercitiile de predresaj si dresaj trebuie sa se desfasoare, pentru inceput, intr-o zona 
linistita, lipsita de stimuli deosebiti, pentru ca in procesul invatarii sau formarii de reflexe 
avem nevoie de atentia neconditionata a cainelui. Un caine neatent, care nu se poate 
concentra, nu poate asimila consistenta si ritmicitatea exercitiului. 

Pentru pui in special, recomand ca notiunile de predresaj sa fie introduse treptat, in casa. 


Comanda SEZI 


Dupa chemarea la stapan, urmatorul exercitiu este comanda SEZI. 

Acest exercitiu este invatat cu multa usurinta de catre pui daca este stimulat 
corespunzator. Tineti in mana dreapta o bucatica de mancare sau o minge dupa care 
puiul este innebunit si ridicati mana astfel incat stimulentul sa-i ajunga deasupra capului, 
iar el sa il urmareasca cu privirea. Dati comanda SEZI si plimbati mana catre spatele 
puiului. Acesta, urmarind sti-mulentul cu privirea, va veni in sezut. Imediat ce face asta, 
recompensati-l cu stimulentul, spunandu-i BRAVO si LIBER. 

Dupa 7-8 repetari, puiul va executa SEZI la comanda verbala. Recompensati puiul de 
fiecare data cu stimulentul folosit la acest exercitiu si prin mangaiere. 

Comanda SEZI trebuie, de asemenea, folosita inainte de a i se da mancarea. Cereti puiului 
sa execute SEZI inainte sa-i oferiti castronul cu mancare, iar daca nu executa, stimulati-l 
la fel, ridicand castronul putin deasupra capului si catre inapoi. Repetati comanda SEZI si, 
cand o executa, laudati-l cu BRAVO si lasati-l sa manance. 

Odata ce chemarea AICI si comanda SEZI sunt invatate (asta nu ar trebui sa va ia mai 
mult de 2-3 zile), puteti trece la comanda CULCAT. 


Comanda SEZI din miscare 


Porniti din SEZI cu comanda PAS. Dupa 3-4 pasi, timp in care ati recompensat puiul la 
fiecare pas (pentru mentinerea atentiei, interesului si alinierii la piciorul stang), opriti-va 
comandand SEZI. In acelasi timp, coborati mana stanga cu stimulentul langa botul puiului, 
dar nu-l recompensati decat atunci cand a executat SEZI. 

Mai mult ca sigur ca, la primele incercari, puiul va ramane pe loc nedumerit si veti fi 
nevoit sa plimbati mana cu stimulentul la vedere, usor catre spatele puiului, astfel incat 
acesta, urmarind stimulentul cu privirea, sa ajunga in SEZI. 

Mai sunt cazuri in care puiul va face pas inapoi, neintelegand exact ce vreti de la el. In 
astfel de situatii ajutati-l putin, apasandu-l usor pe crupa si ridicand de lesa in acelasi 
timp. Recompensati-l de indata ce executa miscarea. Repetati exercitiul pana ce puiul are 
un raspuns bun la oprirea miscarii dumneavoastra si pronuntarea comenzii SEZI. 

La oprirea miscarii si initierea comenzii SEZI, unii pui vor iesi din pozitie si din zona de 
siguranta pentru a va vedea mai bine si pentru a pastra o privire mai clara asupra 
stimulentului. In acest caz, anticipati iesirea din pozitie si blocati deplasarea puiului cu 
mana stanga, limitandu-i miscarea in lateral, apasandu-l totodata cu blandete pe crupa si 
ajutandu-l astfel sa intre in SEZI. Imediat ce a executat comanda, dati LIBER puiului si 
jucati-va cu el. 

Finalizati intotdeauna sedinta de lucru cu un exercitiu pe care puiul il cunoaste si il 
executa bine. Astfel veti incheia intr-o nota pozitiva iar lauda, mangaierile si joaca vor fi 
justificate. Important! Chiar si atunci cand puiul a devenit rapid si precis in executarea 
exercitiului, nu renuntati la semnalul clar pe care il ofera miscarea mainii cu stimulentul 
usor catre inapoi. 


Comanda CULCAT 


Comanda CULCAT 


Din pozitia asezat a puiului, cu stimulul in mana dreapta, coboriti cu viteza mana in fata 
labelor anterioare ale puiului, dandu-i comanda CULCAT. Lasati pumnul usor intredeschis, 
in asa fel incat el sa poata mirosi stimulul. In cazul in care nu se lasa pe labele din fata in 
pozitia CULCAT, ajutati-l tragandu-i labele spre inainte, astfel incat puiul sa alunece usor 
in CULCAT. 

De indata ce face asta, deschideti pumnul si recompensati-l cu stimulul, laudan-du-l si 
dandu-i comanda LIBER. Dupa 7-8 repetari, ar trebui sa aveti un raspuns bun la initierea 
comenzii. Chiar daca se lasa in CULCAT dupa cateva repetari, nu renuntati la semnul 
mainii drepte ce coboara catre sol, in fata labelor, deoarece reflexele se formeaza si se 
fixeaza cu mai multa usurinta cand sunt ajutate si de o semnalizare clara ce insoteste 
comanda verbala. 


Comanda PAS 


Mersul la pas este un exercitiu de aliniere in miscare a puiului la piciorul stang al 
stapanului, mai precis pieptul puiului la genunchiul stang al stapanului. Pe durata 
deplasarii cainele trebuie sa-si mentina atentia asupra dumneavoastra. 

Important! Pozitionarea corecta a puiului pe durata deplasarii in comanda PAS il 
instaleaza pe acesta in ceea ce eu numesc „zona de siguranta”. 

Acest lucru inseamna ca, atat timp cat puiul sau cainele adult se afla paralel cu 
dumneavoastra, cu pieptul aliniat la genunchiul dumneavoastra stang si pastreaza 
alinierea, static sau in miscare, el se afla in zona de siguranta. 

In zona de siguranta corectiile de orice natura sunt interzise. 

Exercitiul incepe avand puiul in SEZI in stanga dumneavoastra. Cu stimulentul la vedere, 
in mana stanga, intr-un moment in care puiul urmareste cu privirea stimulentul, rostiti 
numele puiului si comanda PAS, pasind inainte 1-2 pasi, incurajand puiul sa va urmeze, 
lau-dandu-l si pastrandu-i atentia asupra stimulentului pe durata deplasarii. 
Recompensati-l la fiecare pas si dupa 1-2 pasi dati-i LIBER, laudati entuziast puiul si jucati- 
va cu el. 

Repetati exercitiul adaugand cate 1-2 pasi pe masura ce puiul arata incredere si 
anticipeaza recompensa. Pentru primele zile un maximum de 4 pasi este suficient. 

Nu uitati! In dresaj si predresaj nu exista „scurtaturi”. Puiul trebuie sa treaca prin procesul 
de predresaj parcurgand fiecare faza de pregatire in parte. 


Adaugand 1-2 pasi la fiecare 2 zile, in 2 saptamani ar trebui ca puiul sa execute PAS pe 
distanta de 10-15 m, acordand stapanului o atentie de-a dreptul exemplara. Pentru 
mentinerea atentiei se cere ca stimulentul sa prezinte pentru pui un interes maxim. Sa-i 
fie acordat acestuia in bucati mici si numai cand lucreaza corect exercitiul respectiv. 

> Pe durata pauzei intre exercitii puiul nu trebuie recompensat. Mana cu stimulentul 
trebuie pozitionata astfel incat puiul sa fie obligat sa priveasca in sus si spre 
dumneavoastra, ca sa-l poata vedea. 

Important! Nu-i oferiti stimulentul decat daca puiul este total interesat si chiar se ridica in 
mers incercand sa ajunga la mana dumneavoastra sau va loveste palma cu botul, 
incercand sa va convinga sa-l recompensati. 

Odata ajunsi in acest stadiu, sunteti gata sa introduceti exercitiile deja invatate (SEZI, 
CULCAT, PE LOC) in mersul la pas. 

In exercitiul pentru comanda PAS este de preferat sa plecati cu piciorul stang, iar oprirea 
pentru comenzile SEZI, CULCAT si PE LOC sa o faceti pe piciorul drept, cu stangul 
aliniindu-se la acesta. 

Nu folositi comanda PAS decat atunci cand sunteti pregatit sa obtineti reactia prompta a 
puiului si precizie in executie. Pentru simple plimbari, folositi alte indemnuri, cum ar fi: 
„hai”, „hai sa mergem” sau oricare altele, dar sub nici o forma nu folositi comanda PAS. 
Nu uitati ca PAS este comanda pentru un exercitiu de precizie care implica maximum de 
atentie din partea puiului si se executa strict in interiorul zonei de siguranta. Pentru 
implinirea educatiei, ideal este sa se lucreze cu puiul 2-3 sedinte pe zi, cu un maximum de 
4-5 minute pe sedinta, pe o perioada de 1-2 luni. 


Comanda CULCAT din miscare 


Comanda CULCAT din miscare 


Pornind cu puiul din SEZI in comanda PAS, dupa 2-3 pasi executati corect, in aliniere si 
atentie, coborati mana cu stimulentul la vedere prin fata puiului, catre sol, comandand 
CULCAT. 


Daca static puiul a executat CULCAT la comanda si a fost recompensat la timp, ar trebui 
sa nu aiba probleme, adaptandu-se si la efectuarea exercitiului din miscare. In cazul in 
care puiul da semne ca nu intelege ce anume doriti de la el, este recomandat sa il apasati 
cu blandete pe greaban si mai apoi pe crupa. De indata ce ajunge in CULCAT, 
recompensati-l, lasandu-l sa manance stimulentul si dati-i LIBER, laudandu-l entuziast. 
Repetati exercitiul de 4-5 ori si veti avea un raspuns bun. Siguranta in executie va aparea 
in cel mult 2-3 zile. 


Comanda PE LOC 


Acest exercitiu se incepe din pozitia CULCAT. Cu stimulul inca in mana dreapta, aproape 
de nasul cainelui, in timp ce-i dati comanda PE LOC, ridicati si indepartati mana astfel 
incat puiul sa se ridice in picioare si, de indata ce face asta, recompensati-l. Unii dintre pui 
s-ar putea sa aiba nevoie de putin ajutor si incurajare. Intr-un mod delicat, ca sa nu-l 
speriati, bagati-i mana stanga sub burtica si ajutati-l sa se ridice, timp in care, repetand 
comanda, cu mana dreapta efectuati miscarea descrisa mai sus. Nu intarziati sa 
recompensati puiul de indata ce efectueaza exercitiul. Si mai ales, nu-l plictisiti si nu-l 
obositi cu prea multe repetari. 


Comanda PE LOC din miscare 


Comanda PE LOC din miscare 


Exercitiul presupune oprirea puiului din miscare fara ca acesta sa treaca in SEZI sau 
CULCAT si fara sa miroasa solul. Pur si simplu sa ramana in patru labe, pe loc, cu atentia 
la stapan. 

Din mers la pas i se da puiului comanda PE LOC si se recompenseaza cu mana in dreptul 
botului, impiedicandu-l astfel sa-si modifice pozitia. De indata ce puiul a consumat 
stimulentul, i se da LIBER si este mangaiat si laudat. 

Dupa 3-4 repetari ale exercitiului PE LOC, se revine la mersul la pas si, dupa 2-3 pasi 
executati cu atentia catre stapan, puiului i se da LIBER si este laudat si mangaiat. 
Avand in vedere ca puii nu se pot concentra perioade lungi de timp, la predresaj este de 
preferat sa apreciati si sa puneti accent pe atentia, precizia si viteza de executie a 
exercitiilor, si mai putin pe durata lor in timp. 


